बाक्सा 6 फेब्रुवारी 2021: आसाम, बिटिआर ओन्सोल रायजो राजानि थाखाय मोनसे गोजोन्थाव खौरां लानानै फैदों रेल बिफाननिफ्राय साखाथि हादर भुटानसिम खारसिगोन रेल गारि । रेल बिफाननिफ्राय फोरमायथिनाय बादिब्ला रंगियानिफ्राय जागायनानै भुटान चामद्रुपझंकार आरो पाटसालानिफ्राय जागायनानै भुटान नामलांसिम रेलगारि खारगोन । बेनि थाखाय लामा बानायनो नायबिजिरनाय हाबाया जोबनानै थांबाय आरो मिरू रेल बिफाननो गथायनाय जाबाय । बेजों लोगोसेनो रेल लामा बानायनो थाखाय 960 कौटि रांनि बाजेट हमनाय जाखाबाय होनना रेल बिफाननिफ्राय फोरमायथिदों । बेनि अनगायैबो मार्च दाननि जोबनाय फारसे आसामाव मोब्लिबारि रेल गारि खारसिगोन।